recursal/SuperWikiNEXT-32B huggingface dataset:
***கருட கர்வபங்கம்*** (*Garuda Garvabhangam*) ஒரு இந்திய தமிழ் புராணத் திரைப்படமாகும். 1936 ஆம் ஆண்டு வெளியிடப்பெற்ற இத் திரைப்படத்தில் எம். டி. பார்த்தசாரதி, செருகளத்தூர் சாமா இன்னும் பலர் நடித்திருந்தனர்.

நடிகர்கள்
---------

எம். டி. பார்த்தசாரதி  

செருகளத்தூர் சாமா  

எம். எஸ். மோகனாம்பாள்  

*வித்வான்* ஸ்ரீநிவாசன்  

ஜி. எஸ். மணி  

விமலா  

ஒய். வி. ராவ்  

எம். டி. சுப்ரமணிய முதலியார்

தயாரிப்புக் குழு
----------------

தயாரிப்பு: ஓரியண்டல் ஃபிலிம்ஸ்  

இயக்கம்: ஆர். பத்மநாபன், பிரேம் சேத்னா  

ஒளிப்பதிவு: பிரிக்கி  

இசை: சிதம்பரம் வைத்யநாத சர்மா

தயாரிப்பு விபரம்
----------------

புராணத்தில் வரும் ஸ்ரீ கிருஷ்ணரின் கதைகளில் ஒன்றான கருட கர்வபங்கம் முதலில் 1929 ஆம் ஆண்டு ஏ. நாராயணன் என்பவரால் மௌனப்படமாகத் தயாரிக்கப்பட்டது. 1936 ஆம் ஆண்டு தயாரிக்கப்பட்ட இந்தப் படம் கொல்கத்தாவிலுள்ள பயனியர் ஸ்டூடியோவில் படமாக்கப்பட்டது. இதே படம் பின்னர் 1943 ஆம் ஆண்டு கண்டசாலா பலராமையா என்பவரால் தெலுங்கில் தயாரிக்கப்பட்டது.

மேற்கோள்கள்
-----------

1. 1 2 3  "1936 - ல் வெளியான படப்பட்டியல் - தயாரிப்பாளர்கள் விபரம் - கருட கர்வ பங்கம்". lakshmansruthi.com. 2017-04-11 அன்று மூலம் பரணிடப்பட்டது. 2016-10-05 அன்று பார்க்கப்பட்டது.
2. ↑  Garuda Garvabhangam (1936)
3. ↑  ராண்டார் கை (சனவரி 30, 2011). "Garuda Garvabhangham 1936". தி இந்து. 14 பெப்ரவரி 2011 அன்று மூலம் பரணிடப்பட்டது. 5 அக்டோபர் 2016 அன்று பார்க்கப்பட்டது.
*Helix pomatia*, ஒருவகை நில நத்தை.
மானுசுத் தீவில் காணப்படும் மரகதப் பச்சை நத்தையின் ஓடுI
**நத்தை** மெல்லுடலிகளில் வயிற்றுக்காலிகள் வகுப்பைச் சேர்ந்த விலங்கினமாகும். இவற்றின் முதிர்விலங்குகளில் சுருளி வடிவிலமைந்த ஓடு காணப்படும். ஓட்டின் கீழாக தசைப்பாதம் காணப்படும். நத்தை என்பது பொதுவாக கடல் நத்தை, தரை நத்தை, நன்னீர் நத்தை என்பவற்றைக் குறிப்பிடப் பொதுவாகப் பயன்படும். ஓடிலாத நத்தை வகைகளும் காணப்படுகின்றன.

ஒரு வகை (Pulmonata) நத்தைகள் நுரையீரல்களினால் சுவாசிக்கின்றன. அதேவேளை இன்னொரு வகை (paraphyly) நத்தைகள் பூக்களினால் (செவுள்களினால்) சுவாசிக்கின்றன.

மானுசுத் தீவில் காணப்படும் மரகதப் பச்சை நத்தை என்பது நத்தைகளில் பொதுவாகக் காணப்படாத பச்சை நிறத்தில் உள்ளது.

நத்தைகளினால் பயிர்சேதம்
-----------------------

நேரடி விதைப்பு நெல் வயல்களில் நெல் நாற்று தண்டு பகுதியை நத்தை வெட்டி சேதப்படுத்தும்.

உணவு பழக்கம்
------------

நத்தைகளின் உணவுப் பழக்கம் பரவலாக சிற்றினத்திற்கு சிற்றினம் வேறுபடுகிறது. சில சிற்றினங்கள் பொதுவானவையாகும் சில் சிற்றினங்கள் குறிப்பிட்ட உணவை உண்பவைகளாகவும் உள்ளன. நத்தைகள் இரவில் உணவு தேடி உண்பவைகளாக உள்ளன. இவை முதன்மையாக அழுகும் கரிமப் பொருட்களை உண்கின்றன. இவற்றின் உணவில் பூஞ்சை, *லைகன்கள்*, பச்சை இலைகள், புழுக்கள், சென்டிபீடு, பூச்சிகள், விலங்கு மலம், *கேரியன்* மற்றும் பிற ஓடில்லா நத்தைகள் அடங்கும். சில நத்தைகள் மற்ற நத்தைகளையும் உண்ணும்.

செல்லப்பிராணிகளாக
-----------------

நத்தைகள் செல்லப்பிராணிகளாக வளர்க்கப்படுகின்றன. *லெப்டி* (பார்ன் ஜெர்மி) மற்றும் புனைகதைகளில், கேரி மற்றும் பிரையன் தி நத்தை போன்ற பல பிரபலமான நத்தைகள் உள்ளன.

பாப்பா பாட்டு
-------------

நத்தை யம்மா, நத்தை யம்மா, எங்கே போகிறாய்?
அத்தை குளிக்கத் தண்ணீர்க் குடம் கொண்டு போகிறேன்
எத்தனைநாள் ஆகும் அத்தை வீடு செல்லவே?
பத்தே நாள்தான்; வேணு மானால் பார்த்துக் கொண்டிரு.

மேலும் படிக்க
-------------

* மெல்லுடலி
* நத்தையினவியல்

மேற்கோள்கள்
-----------

1. ↑  நெல் வயலி நத்தைகளின் தாக்குதல் அறிகுறி
2. ↑  Vendetti, Jann. "A Microscopic Look at Snail Jaws". *nhm.org*. Natural History Museum Los Angeles County. 2022-01-05 அன்று பார்க்கப்பட்டது.
3. 1 2 3 4   *Texas Bug Book: The Good, the Bad, and the Ugly - Page 144*. University of Texas Press. September 2005. பன்னாட்டுத் தரப்புத்தக எண்:9780292709379. .
4. ↑  "BBC Radio 3 - Slow Radio - Seven of the world's most famous snails". *BBC* (ஆங்கிலம்). 2020-02-14 அன்று பார்க்கப்பட்டது.
**பின்னத்தூர் அ. நாராயணசாமி ஐயர்** (1862 செப்டம்பர் 10 - 1914 சூலை 30]), தமிழறிஞர்; உரையாசிரியர்; நினைவாற்றல் கலைஞர்; கவிஞர்; தமிழாசிரியர். மொழிபெயர்ப்பாளர்.

பிறப்பு
-------

திருவாரூர் மாவட்டம் திருத்துறைப்பூண்டி வட்டத்தில் உள்ள பின்னத்தூர் என்னும் சிற்றூரில் அப்பாசாமி ஐயர் என்னும் வேங்கடகிருட்டிணன் – சீதாலட்சும் இணையருக்கு மூத்தமகனாக 1862 செப்டம்பர் 10 ஆம் நாள் பிறந்தார். இவருக்கு பெற்றோர் இட்ட இயற்பெயர் இலட்சுமி நாராயண அவதானிகள் என்பது ஆகும். இவருக்கு மூன்று தம்பிகளும் மூன்று தங்கைகளும் இருந்தனர்.

கல்வி
-----

நாராயணாசாமி தனது தொடக்கக்கல்வியை கிருட்டிணாபுரம் முத்துராம பாரதியரின் திண்ணைப்பள்ளியில் பெற்றார். தமிழ் இலக்கண, இலக்கியங்களை மரைக்காட்டில் தங்கியிருந்த ஈழத்துப் புலவர் பொன்னம்பலம் பிள்ளை என்பவரிடம் கற்றார்.

பணி
---

இவர் 1899 ஆம் ஆண்டு முதல் 1914 ஆம் ஆண்டு வரை கும்பகோணம் உயர்நிலைப் பள்ளியில் தமிழாசிரியராகப் பணியாற்றினார்.

உரை
---

இவர் சங்க இலக்கியத்தில் ஒன்றான நற்றிணைக்கு உரை எழுதி இருக்கிறார். இந்நூல் சென்னபட்டணம். சைவவித்தியாநுபாலனயந்திரசாலையில் இராக்ஷச ௵ வைகாசி ௴ அச்சிற்பதிப்பிக்கப்பட்டது.

மொழிபெயர்ப்பு
-------------

காளிதாசன் வடமொழியில் இயற்றிய பிரகசன என்னும் நாடகநூலை தமிழில் மொழிபெயர்த்திருக்கிறார்.

இயற்றிய நூல்கள்
---------------

1. நீலகண்டேசுரக் கோவை
2. இடும்பாவன புராணம்
3. இறையனாற்றுப்படை
4. சிவபுராணம்
5. சிவகீதை
6. நரிவிருத்தம்
7. மாணாக்கராற்றுப்படை (1900)
8. இயன்மொழி வாழ்த்து
9. தென்றில்லை (தில்லைவளாகம்) உலா
10. தென்றில்லைக் கலம்பகம்
11. பழையது விடு தூது
12. மருதப்பாட்டு
13. செருப்பு விடு தூது
14. தமிழ் நாயக மாலை
15. களப்பாழ்ப் புராணம்
16. இராமாயண அகவல்
17. அரதைக்கோவை
18. வீர காவியம்
19. வன்மீகரும் தமிழும்

மறைவு
-----

நாராயணசாமி நீரிழிவு நோயால் அவதிப்பட்டு பின்னத்தூரில் 1914 சூலை 30 ஆம் நாள் மறைந்தார்.

சான்றடைவு
---------

1. ↑  தமிழ்மணி, தினமணி
2. 1 2 3 4  வைத்தியநாதன் கே, தினமணி செம்மொழிக்கோவை 2010, சென்னை, பக்.276
3. ↑  கந்தையா பிள்ள ந. சி. தமிழ்ப் புலவர் அகராதி: புலவர் அகர வரிசை, ஆசிரியர் நூற்பதிப்புக் கழகம் சென்னை, மு.பதிப்பு 1952, பக்.262 -263
**ஏ. எம். ஜெயின் கல்லூரி** (A.M. Jain College) என்பது தமிழ்நாட்டின், சென்னைக்கு அருகிலுள்ள மீனம்பாக்கத்தில் உள்ள ஒரு கலை அறிவியல் கல்லூரி ஆகும். இக்கல்லூரி 1952 ஆம் ஆண்டு எஸ். எஸ். ஜெயின் கல்விச் சங்கத்தால் துவக்கப்பட்டது. இங்கு கலை, அறிவயல், காட்சி ஊடகப் படிப்புகளுடன் தகவல் தொழில்நுட்பம் உள்ளிட்ட படிப்புகளை வழங்கப்படுகிறது. இக்கல்லூரி வளாகமானது மீனம்பாக்கம் தொடருந்து நிலையத்தின் எதிரே அமைந்துள்ளது. ஜெயின் சமுதாய சங்கத்தால் நிர்வகிக்கப்படும் இக்கல்லூரியானது சென்னைப் பல்கலைக் கழகத்துடன் இணைவு பெற்றுள்ளது.

2006-2007 ஆம் ஆண்டில் இந்த கல்லூரியானது இந்தியாவின் தேசிய மதிப்பீட்டு மற்றும் அங்கீகார கவுன்சில் (என்ஏஏசி) அங்கீகாரம் பெற்றது .

கண்ணோட்டம்
----------

கல்லூரியில் பி.எஸ்.சி, பி.காம், பி.சி.ஏ, எம்.எஸ்சி (ஐ.டி), எம்.ஏ (தகவல்தொடர்பு) போன்ற படிப்புகளை மலை நேரப்பிரிவிலும் நடத்துகிறது. இந்தக் கல்லூரியில் இரண்டு நூலகங்கள் உள்ளன. இக்கல்லூரியில் ஆண்டு விழா மற்றும் விளையாட்டு போட்டிகள் என்பவை ஆண்டின் இரண்டு கொண்டாட்டங்களாக உள்ளன. கல்லூரியின் தொழில்முறை விளையாட்டுத் பிரிவனது அவ்வப்போது விளையாட்டுப் போட்டிகளை நடத்துகிறது.

படிப்புகள்
----------

### முதல் பணிநேரம்

இளங்கலை படிப்புகள்

* பி.எஸ்சி வேதியியல்
* பி.ஏ. மெய்யியல்
* பி.ஏ ஆங்கிலம்
* பி.எஸ்சி கணிதம்
* பி.எஸ்சி இயற்பியல்
* பி.எஸ்சி கணினி அறிவியல்
* பி.காம் பொது
* பி.காம் பெருவணிக செயலாளர்

முதுகலை படிப்புகள்

* எம்.ஏ பொருளாதாரம்
* எம்.எஸ்.சி கணிதம்
* எம்.எஸ்சி இயற்பியல்
* எம்.எஸ்.சி வேதியியல்
* எம்.காம்

ஆராய்ச்சி படிப்புகள்

* ஆய்வியல் நிறைஞர் கணிதம் (முழு நேரம்)
* ஆய்வியல் நிறைஞர் & முனைவர் பொருளியல்
* ஆய்வியல் நிறைஞர் & முனைவர் இயற்பியல்
* ஆய்வியல் நிறைஞர் வணிகவியல் (முழுநேரம்)

### இரண்டாம் பணிநேரம்

இளங்கலை படிப்புகள்

* பி.ஏ சுற்றுலா மற்றும் பயண மேலாண்மை
* பிபிஏ வணிக நிர்வாகம்
* பிசிஏ கணினி பயன்பாடுகள்
* பி.காம் ஹானர்ஸ்
* பி.காம் பொது
* பி.காம் கணக்கியல் மற்றும் நிதி
* பி.காம் பெருவணிக செயலாளர்
* பி.எஸ்.சி காட்சி ஊடகம்
* கணினி பயன்பாட்டுடன் பி.எஸ்சி கணிதம்
* பி.எஸ்சி கணினி அறிவியல்
* பி.காம் தகவல் அமைப்பு மற்றும் மேலாண்மை
* பி.எஸ்.சி மென்பொருள் பயன்பாடு

முதுகலை படிப்புகள்

* எம்.எஸ்.சி ஐ.டி.

குறிப்புகள்
-----------

1. ↑  "University of Madras - Aided Colleges". University of Madras. 2011-08-17 அன்று மூலம் பரணிடப்பட்டது.
2. ↑  "Citizen's Charter: Department Of Collegiate Education". தமிழ்நாடு அரசு. 2011-10-23 அன்று மூலம் பரணிடப்பட்டது.

* விக்கிமபியாவில் ஏ.எம் ஜெயின் கல்லூரி

வெளி இணைப்புகள்
---------------

* அதிகாரப்பூர்வ வலைத்தளம்
* கூகிள் மேப்ஸில் ஏ.எம் ஜெயின் கல்லூரி
நெடுங்கல் அணை
**நெடுங்கல் அணை** என்பது தமிழ்நாட்டின், கிருஷ்ணகிரி மாவட்டம், நெடுங்கல் என்ற ஊரில் உள்ள ஒரு அணையாகும். இது தென்பெண்ணை ஆற்றின் குறுக்கே அமைந்துள்ளது. இந்த அணை ஆங்கிலேயர் ஆட்சிக்காலத்தில் 1887 - 1889 இல் கட்டப்பட்டது. இந்த சிறு அணை 912 அடி நீளம் கொண்டது. இதில் 8.97 அடிவரை நீரைத் தேக்கலாம். இந்த அணை கருங்கல்லில் அழகான வடிவமைப்பில் கட்டப்பட்டுள்ளது. இந்த அணையிலிருந்து ஆற்றின் இரு கரைகளை ஒட்டி இரு புறமும் கால்வாய்கள் அமைக்கப்பட்டுள்ளன. இந்நீர் தேக்கத்தின் கிழக்குப்புறக் கால்வாய் வழியாக பேரு அள்ளி, காவப்பட்டி, செல்லம்பட்டி, விளங்காமுடி, புங்கம்பட்டி வழியாக பாரூர் ஏரிக்குத் தண்ணீர் செல்கிறது. இதன் மேற்குப்புற கால்வாய் வழியாக ஆவத்தவாடி, மோட்டூர், குடிமேன அள்ளி, அகரம், தேவீர அள்ளி, கள்ளிப்பட்டி, பண்ணந்தூர் வழியாக சுமார் ஏழு ஏரிகளுக்குத் தண்ணீர் செல்கிறது. ஆங்கிலேயர் காலத்தில் 20 அடி அகலத்தில் இருந்த கால்வாய்கள் தற்போது ஐந்து அடியாக சுருங்கிவிட்டன.

படவரிசை
-------

* நெடுங்கல் அணையில் பாசணத்துக்கு மதகில் இருந்து வெளியேறும் தண்ணீர்நெடுங்கல் அணையில் பாசணத்துக்கு மதகில் இருந்து வெளியேறும் தண்ணீர்
* நெடுங்கல் அணை கட்டப்பட்ட ஆண்டை குறிப்பிடும் கல் எழுத்துநெடுங்கல் அணை கட்டப்பட்ட ஆண்டை குறிப்பிடும் கல் எழுத்து
* நெடுங்கல் அணையின் ஒரு மதகு நெடுங்கல் அணையின் ஒரு மதகு

குறிப்புகள்
-----------

1. ↑  "விதிமுறை மீறி கால்வாயில் தண்ணீர் எடுப்பு: கடை மடை விவசாயிகள் பாதிப்பு". *செய்தி*. தினமலர். 5 அக்டோபர் 2015. 3 நவம்பர் 2016 அன்று பார்க்கப்பட்டது.
2. ↑  "நெடுங்கல் தடுப்பணையை சுற்றுலா தலமாக்க கோரிக்கை". *அறிமுகம்*. ஏர்டெல். 12 அக்டோபர் 2012. 3 நவம்பர் 2016 அன்று பார்க்கப்பட்டது.
[*தொடர்பிழந்த இணைப்பு*]
**பின்னலூர் இராமலிங்கேஸ்வரர் கோயில்** தமிழ்நாட்டில் கடலூர் மாவட்டம், புவனகிரி வட்டம் பின்னலூர் என்னும் ஊரில் அமைந்துள்ள சிவன் கோயிலாகும். கோயிலின் தல மரமாக பின்னைமரம் உள்ளது.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயில் இறைவன் இராமரால் பூசை செய்யப்பட்டவர் எனவே இராமேஸ்வரத்திற்கு இணையான தலம் என்று கருதப்படுகிறது.

கோயில் அமைப்பு
--------------

இவ்வூரின் முகப்பிலேயே இக்கோயில் உள்ளது. இக்கோயில் கிழக்கு நோக்கியுள்ளது. கோயிலின் எதிரில் அழகிய சதுர வடிவிலான பெரிய குளம் உள்ளது. கோயில் கருவறையில் கிழக்கு நோக்கி இராமலிங்கேஸ்வரர் நடுத்தர அளவிலான சுயம்புலிங்கமாக அமைந்துள்ளார். தெற்கு நோக்கிய இறைவி பர்வதவர்த்தினி சன்னதி உள்ளது. இரு கருவறைகளையும் ஒரு முகப்பு மண்டபம் இணைக்கிறது. இறைவியின் கருவறை ஒட்டி வில்வமரம், வன்னி மரம் ஆகியவை உள்ளன. இக்கோயிலின் தரையில் இருந்து பிரஸ்தரம் எனப்படும் மேல்மட்டம் வரை கருங்கலால் கப்பட்டப்பதாக உள்ளது. கோயிலின் வாயில் எதிரில் சிறிய நந்தியும் பலிபீடமும் உள்ளன. வாயில் இருபுறம் சிறுமாடங்களில் விநாயகரும், தண்டபாணி கோலத்திலான முருகனும் உள்ளனர். இக்கோயிலில் கொடிமரமில்லை அதற்கான பீடம் மட்டும் உள்ளது. இவ்வாலயத்தில் ஞான காரனாக சனி பகவான் தனி சன்னதியாக அருள்பாலிக்கின்றார்.

பிரகாரத்தை வலம் வரும்போது மடைப்பள்ளிக்கு அருகில் 100 அடிக்கும் மேல் ஆழமான அக்னி தீர்த்த கிணறு உள்ளது. இந்த கிணற்றில் எப்பொழுதும் தண்ணீர் வற்றாது நிலையில் இருக்கும். இதற்கு அருகில் அப்பர், சுந்தரர், மாணிக்கவாசகர், திருஞான சம்பந்தர், சேக்கிழார் என ஐவரக்கும் சிலைகள் அமைக்கபட்டுள்ளன. இவ் ஆலயத்தின் பிரகாரத்தின் பின்புறம் விநாயகர் சிறிய சன்னதி கொண்டுள்ளார். அருகில் ஸ்ரீதேவி பூதேவி சமேத சீனிவாச பெருமாள் சன்னதி உள்ளது. அதனை ஒட்டினாற்போல் கிழக்கு நோக்கிய முருகன் தன் இரு துணைவியாருடன் இருக்கும் சிற்றாலயம் அமைந்துள்ளது. 

சண்டேசர் இறைவனை நோக்கியபடி தியானத்தில் அமர்ந்துள்ளார். கருவறை கோட்டங்களில் விநாயகர், தென்முகன் லிங்கோத்பவர், பிரம்மன் துர்க்கை ஆஞ்சநேயர் என கோட்ட தெய்வங்கள் உள்ளனர். தெற்கு நோக்கிய நடராஜர் சன்னதியும் அதன் அருகில் பள்ளியறையும் அமைந்துள்ளது. மேற்கு நோக்கிய ஒரு மண்டபத்தில் பைரவர் அருகில் சிவசூரியன் எனும் பெயரில் சூரியபகவானும், அருகில் சந்திரனும், அருகில் இரு நாகர் சிலைகள் உள்ளன. நவகிரகங்கள் சிறிய மண்டபத்தில் உள்ளனர். இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

மாடவிலகம்
---------

இக்கோயிலின் வெளிப்புறத்தில் நான்கு வீதிகளிலும் மடவிளாகம் என்று சொல்லப்படுகின்ற கோவில்கள் உள்ளன. அக்னி மூலையில் விநாயகப்பெருமான் திருக்கோவிலும், தெற்கு மடவிளாகத்தில் பூர்ண புஷ்கலை சமேத ஹரிஹர புத்திரர் ஆலயமும் அதன் அருகில் பால முருகன் ஆலயமும் அமைந்துள்ளன. ஈசானிய மூலையில் கிராமத்தின் எல்லை தெய்வமாக செல்லியம்மன் ஆலயம் அமைந்துள்ளது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. மாசி மாதம் மகாசிவராத்திரி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பின்நவீனத்துவத் திறனாய்வு** (post-pmodernist criticism) என்பது பின்நவீனத்துவக் கொள்கைகளை அடிப்படையாகக் கொண்ட திறனாய்வு அணுகுமுறை ஆகும். நவீனத்துவம் நெருக்கடிக்கு உள்ளான காலகட்டத்தில், அதற்கு மாற்றாகவே பின்நவீனத்துவம் உருவானது. நவீனத்துவத்தின் நீட்சியே பின்நவீனத்துவம் என்பாரும் உளர். முதலாளித்துவம் குழும முதலாளித்துவமாக மாறி நுகர்வுக் கலாச்சாரம் வளர்கின்ற ஒரு சூழ்நிலையையே பின்நவீனத்துவம் வெளிப்படுத்தியது.

இலக்கியப் படைப்பு ஒரு மையத்தைப் பற்றி ஒன்றிணைந்த ஒன்றாக இருக்க வேண்டும் என்ற அக்காலத்தில் ஏற்றுக்கொள்ளப்பட்ட மரபை பின்நவீனத்துவம் ஏற்றுக்கொள்வதில்லை. மையம் அற்ற அமைப்பு முறையை முன்வைக்கும் பின்நவீனத்துவம், ஒரு படைப்புக்கு உள்ளேயே உட்கூறுகள் தொடர்பற்று இயங்கலாம் என்கிறது. இவ்வாறு பிளவுபட்ட கூறுகளை ஏற்றுக்கொள்வதை முக்கிய பண்புகளில் ஒன்றாகக் கொண்டிருக்கும் பின்நவீனத்துவம், நவீனத்துவம் முன்வைத்த "தூய்மை" என்னும் கருத்தையும் ஏற்றுக்கொள்வது இல்லை.

குறிப்புக்கள்
-------------

1. ↑  நடராசன், தி. சு. 2009. பக். 160.

உசாத்துணைகள்
------------

* பஞ்சாங்கம், க. *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு. *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
----------------------

* திறனாய்வுக் கோட்பாடுகளின் பட்டியல்‎‎
* நவீனத்துவத் திறனாய்வு
அண்டோனின் சேவ்ருகுயின்-ஆல் 1880ல் தெகரன் நகரில் எடுக்கப்பட்ட ஒரு பிச்சைக்காரரின் புகைப்படம்.
**பிச்சையெடுத்தல்** (Begging) என்பது ஒரு மனிதர் பிறரிடம் தனது பிழைப்பிற்கு தேவையான பணமோ அல்லது பிற பொருளோ கேட்டல் ஆகும். இவ்வாறு கேட்டு பெறும் பணமோ அல்லது ஏதேனும் பொருளோ திருப்பி கொடுக்க வேண்டியதில்லை. இவ்வாறு பிச்சையெடுப்போரை *பிச்சைக்காரன்* என அழைப்பர்.

கனடிய மருத்துவ அமைப்பின் ஆய்வுப்படி, 70% பிச்சைக்காரர்கள் தனக்கு குறைந்த பட்ச சம்பள பணிக் கிட்டினாலும் தான் அதனைச் செய்ய விருப்பம் இல்லையென்றும் தெருக்களில் தான் இருக்க விரும்புவதாக கூறுகிறது. எப்படியாயினும், பலர் அவர்கள் மனநிலை பாதிப்பு காரணமாகவும், திறனற்ற நிலையினாலுமே இவ்வாறான நிலையில் தள்ளப்பட்டுள்ளனர் என எண்ணுகின்றனர்.

தடைச் சட்டங்கள்
---------------

தமிழ்நாட்டில் 1945இல் பிச்சையெடுப்பதைத் தடைசெய்யும் சட்டம் இயற்றப்பட்டது. அதுபோலவே, இந்திய ஒன்றியத்தின் பல பகுதிகளிலும் பிச்சையெடுப்பதற்குத் தடைச் சட்டம் இயற்றப்பட்டது. குற்றவியல் நடைமுறைச் சட்டத் திருத்தம் 2013 கீழ் பிச்சையெடுப்பவரைப் பிடியாணை இல்லாமல் கைதுசெய்ய வழிசெய்யப்பட்டுள்ளது. இதில் விசாரணையின்றி சிறை அல்லது முகாம்களில் அடைக்கும்வகையில் சட்டங்களைக் கடுமையாக்கப்பட்டுள்ளன.

மேற்கோள்கள்
-----------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***இரத்தல்*** |

1. ↑  ச.பாலமுருகன் (18 செப்டம்பர் 2018). "பிச்சையெடுப்பது பெருங்குற்றமா?". *கட்டுரை*. இந்து தமிழ். 18 செப்டம்பர் 2018 அன்று பார்க்கப்பட்டது.
**நெஞ்சில் துணிவிருந்தால்** (Nenjil Thunivirundhal), சுசீந்தனின்இயக்கத்தில், தமிழில் ஆண்டனியின் ,சக்ரி தெலுங்கில் சிக்ருபட்டி ஆகியோரின் தயாரிப்பில் வெளியாகியுள்ள தமிழ், தெலுங்கு திரைப்படம். இத்திரைப்படத்தில் சந்தீப் கிசன், மெக்ரீன் பிர்சடா ஆகியோர் முதன்மைப் பாத்திரங்களிலும் சூரி, ஹரிஷ் உத்தமன்ஆகியோர் துணைப்பாத்திரங்களிலும் நடித்துள்ளனர். இத்திரைப்படம் இலக்சுமன் குமார் ஒளிப்பதிவிலும், டி. இமானின் இசையிலும், காசி விசுவநாதனினின் படத்தொகுப்பிலும் உருவானது. இப்படத்தின் படப்பிடிப்பு திசம்பர் 2016இல் தொடங்கப்பட்டு 10நவம்பர் 2017இல் படம் வெளியானது.

நடிப்பு
-------

* சந்தீப் கிசன் - குமாராக
* விக்ராந்த் (நடிகர்) - மகேசுவாக
* மெக்ரீன் பிர்சடா - சனனியாக
* சூரி - இரமேசுவாக (தமிழில்)
* தாகுபோத்து இரமேசு (தெலுங்கில்)
* சத்தியா (தெலுங்கில்)
* அப்புக்குட்டி
* ஹரிஷ் உத்தமன் - துரைப்பாண்டியாக
* சாதிகா - அனுராதாவாக
* வினோத் கிசன்
* மகேந்திரான்
* அருள்தாசு
* திலீபன்
* துளசி
* திருச்சி வசந்தி
* ரிண்டு இரவி
* ஜீவா இரவி
* டி. சிவா - கிருட்டிணமூர்த்தியாக

படப்பணிகள்
----------

இப்படத்தின் படப்பிடிப்பு திசம்பர் 2016இல் தொடங்கப்பட்டு ஜூன் 2017 இல் முடிந்தது. இப்படம்10நவம்பர் 2017இல் படம் திரையரங்குகளில் வெளியானது.

கதை
---

மகேசு, குமார் ஆகிய இரண்டுபேரும் நெருக்கமான நண்பர்கள். குமார் தங்கை சாதிகாவிற்கும் மகேசுக்கும் காதல். ஒரு சதியின் பொருட்டு மகேசை கொன்றிட துரைப்பாண்டியாக குழுவினர் திட்டமிடுகின்றனர் ஆள்மாறாட்டம் ஏற்பட்டதால், அவருக்கு பதில் அவரின் நண்பன் குமாருக்கு வலை விரிக்கின்றனர். குறி வைக்கப்பட்டதில் இருந்து தப்பிய குமார். இந்த நிகழ்வு குறித்து காவல்துறையின் உதவியுடன் துப்பு துலக்குகின்றார். துரைப்பாண்டியின் இலக்கு தனது தங்கை எனவும் தனது நண்ப இல்லை எனவும் அறிகின்றார். தன் நண்பனையும், தங்கையையும் அவர் காத்தாரா? துரைப்பாண்டியின் கொடுஞ் செயல்களுக்கு முடிவு காணப்பட்டதா என்பதே கதை.

இசை
---

இத்திரைப்படத்திற்கு டி. இமான் இசையமைத்து வருகின்றார். இப்படத்திற்கு வைரமுத்து, யுகபாரதி, மதன் கார்க்கி ஆகியோர் பாடல்களை எழுதியுள்ளனர்.

சான்றுகள்
---------

1. ↑
2. ↑  "Actors and producers refused to knock on my door after Rajapattai". *The Times of India*. 16 February 2017 அன்று பார்க்கப்பட்டது.
3. ↑  "Suseenthiran gets new title for Aram Seidhu Pazhagu". *Top 10 Cinema*. 16 August 2017. Archived from the original on 16 ஆகஸ்ட் 2017. .
4. ↑  "Director Suseenthiran's film undergoes a title change" (in en). *deccanchronicle.com/*. 16 August 2017. .
5. ↑  "Suseenthiran wraps up next with Maanagaram actor". *Top 10 Cinema*. 7 June 2017. Archived from the original on 16 ஆகஸ்ட் 2017. .
6. ↑
7. ↑

வெளியிணைப்புகள்
---------------

* இணையதள திரைப்பட தரவுத்தளத்தில் *நெஞ்சில் துணிவிருந்தால் (2017 திரைப்படம்)*
**நெடிலடி** என்பது ஐந்து சீர்களால் அமைந்த அடி. சீர் எண்ணிக்கையைக் கருதி *ஐந்து சீரடி நெடிலடி* எனப்படுகின்றது. அதாவது இயல்பான அடியாகிய நான்குசீர் அடியாகிய அளவடியின் ஓர் சீர் மிகுந்து வருவது நெடிலடியாகும்.

|  |  |  |
| --- | --- | --- |
| "| குறிலே நெடிலே குறிலிணை ஏனைக் 
குறினெடிலே
நெறியே வரினும் நிரைந்தொற் றடுப்பினும் 
நேர்நிரையென்
றறிவேய் புரையும் மென்றோளி உதாரணம் 
ஆழிவெள்வேல்
வெறியே சுறாநிறம் விண்டோய் 
விளாமென்று வேண்டுவரே | "|

இக் கட்டளைக் கலித்துறை எனும் செய்யுளில் உள்ள நான்கு அடிகளும் ஐந்து சீர்களும் உள்ள நெடிலடிகளாகும்.

|  |  |  |
| --- | --- | --- |
| "| "வென்றான் வினையின் தொகைநீங்க விரிந்து தன்கண்

ஒன்றாய்ப் பரந்த உணர்வின் னொழியாது முற்றும்
சென்றான் திகழும் சுடர்சூழ் ஒளிமூர்த் தியாகி
நின்றான் அடிக்கீழ்ப் பணிந்தார் வினைநீங்கி நின்றார்" | "|

இது கலித்துறைப்பாடல். நான்கு அடிகளைக் கொண்டுள்ளது. ஒவ்வொரு அடியும் ஐந்து சீர்களால் நிரம்பியுள்ளது. எனவே, நெடிலடி நான்கிளைக் கொண்டு வந்துள்ள பாடல் இந்தக் கலித்துறை. இதன் முதலடியை மட்டும் கொண்டு ஐந்து சீர்களைக் கொண்ட இயற்சீர் வெண்தளை, இயற்சீர் வெண்தளை, கலித்தளை, நேரொன்றாசிரியத்தளை என்று நான்கு தளைகள் அமைகின்றன. ஆதலால், நான்கு தளைகளால் அமைவது நெடிலடி என்று கூறலாம். யாப்பிலக்கணமும் ‘நால்தளை நெடிலடி’ எனக் குறிக்கின்றது

மேற்கோள்
--------

1. ↑  யாப்பருங்கலக் காரிகை : 5
2. ↑  யாப்பருங்கலக் காரிகை மேற்கோள், சூளாமணி கடவுள் வாழ்த்துப்பாடல்.
3. ↑  இலக்கண விளக்கம், பொருளதிகாரம், செய்யுளியல்.

உசாத்துணை
---------

* தமிழ் இணைய பல்கலைக்கழகம்
**காணான்கோழி** அல்லது **கூவாங்கோழி** (*rails*, *Rallidae*) என்பது உலகெங்கிலும் பரந்து வாழும் சிறிய அளவினதாகவும் நடுத்தர அளவினதாகவும் காணப்படும் பறவையாகும். இப்பறவைக் குடும்பத்தின் இலத்தீனப் பெயர் Rallidae என்பது இப்பறவைகள் எழுப்பும் ஒலியின் பெயரால் எழுத்தது ("on account of its rasping cry") பேரினத்தின் பெயராகிய இக்குடும்பப் பறவைகள் உயிரியற் பல்வகைமை உடையதும் சில வகை (*crakes*, *coots*, *gallinules*) கானாங்கோழிகளைக் கொண்டதும் ஆகும். பல இனங்கள் ஈரளிப்பான பகுதிகளில் வாழ்பவையும், பாலைவனங்கள், பனி படராத இடங்கள் தவிர்த்து தரைவாழ் பறவையாகும். கானாங்கோழிகள் அந்தாட்டிக்கா தவிர்ந்த ஏனைய கண்டங்களில் காணப்படுகின்றன. இவற்றில் பல வகைகள் தீவினுள் வாழும் இனங்களாக உள்ளன. பல பறவைகள் சதுப்பு நிலங்களிலும் அடர்த்தியான காடுகளையும் வாழ்விடமாகக் கொண்டன. இவை நெருக்கமான தாவர அமைப்பை விரும்புவனவாகும்.

அடிக்குறிப்பு
-------------

1. ↑  Oxford English Dictionary, rail n3.
2. ↑  Horsfall & Robinson (2003): pp. 206–207

உசாத்துணை
---------

விக்கிமீடியா பொதுவகத்தில்,  
 ***Rallidae***   
என்பதின் ஊடகங்கள் உள்ளன. 

* Ballmann, Peter (1969): Les Oiseaux miocènes de la Grive-Saint-Alban (Isère) [The Miocene birds of Grive-Saint-Alban (Isère)]. *Geobios* **2**: 157-204. [French with English abstract] எஆசு:10.1016/S0016-6995(69)80005-7 (HTML abstract)
ஈ வகையைச் சேர்ந்த ஒரு மகரந்தக்காவி மகரந்தச் சேர்க்கைக்கு உதவுகிறது
**மகரந்தக்காவி** (*pollinator*) என்பது ஒரு பூவின் ஆண் மகரந்தக்கூட்டில் இருந்து, இன்னொரு பூவின் சூல்மூடிக்குக் காவிச் செல்லும் ஒரு உயிரியைக் குறிக்கும். இதன் மூலம், மகரந்த மணிகளினால், பெண் பாலணுக்கள் கருவுறுவதற்கு இவை உதவுகின்றன.

பின்னணி
-------

எவ்வகையான மகரந்தக்காவிகளைத் தம்பால் ஈர்க்கின்றன என்பதைப் பொறுத்துத் தாவரங்கள் வெவ்வேறு மகரந்தச்சேர்க்கை அறிகுறி வகைகளுள் அடங்குகின்றன. இவ்வறிகுறிகள் பொதுவாக, பூவின் அளவு, அல்லிவட்டத்தின் ஆழமும் அகலமும், நிறம், மணம், தேனின் அளவு, தேனின் சேர்மானம் போன்ற இயல்புகள் ஆகும். எடுத்துக்காட்டாக, பறவைகள், நீண்ட ஒடுக்கமான குழாய்களாக அமைந்த செந்நிறமும், மிகுதியான தேனையும் கொண்ட பூக்களினால் கவரப்படுகின்றன. ஆனால், இவை அகலமானவையும், குறைவான தேனையும், மிகுதியான மகரந்தத்தையும் கொண்ட பூக்களினால் கவரப்படுவதில்லை. இத்தகைய பூக்கள் வண்டுகளைக் கவர்கின்றன. இவ்வாறான இயல்புகளை சோதனைக்காக மாற்றும்போது மகரந்தக்காவிகளின் வருகை குறையலாம்.

மகரந்தக்காவி வகைகள்
-------------------

பூக்களில் மகரந்தச் சேர்க்கை புரியும் ஒருவகை அந்தோபிலா
உடலில் மகரந்த மணிகள் ஒட்டியபடி பூவில் இருக்கும் ஒரு தேனீ
### அந்தோபிலாக்கள்

அந்தோபிலா வகையைச் சேர்ந்த பல இனங்கள் மகரந்தக்காவிகளாகச் செயற்படுகின்றன. இவை இதற்காகச் சிறப்பாக்கம் பெற்றுள்ளன. 

### தேனீக்கள்

தேனீக்கள் ஒரு பூவிலிருந்து இன்னொரு பூவுக்குச் சென்று தேனையும், மகரந்த மணிகளையும் சேகரிக்கின்றன. மகரந்தக் கூடுகளில் உரசுவதன் மூலம் இவை மகரந்தமணிகளைச் சேகரிக்கின்றன. மகரந்தம் இவற்றின் பின் கால்களில் காணப்படும் மகரந்தக் கூடை என்னும் அமைப்பினுள் சேர்கின்றது. தேனீக்கள் ஒவ்வொரு பூவாகச் செல்வதால் ஒரு பூவில் இருந்து சேகரிக்கப்படும் மகரந்த மணிகள் இன்னொரு பூவின் சூல்மூடிகளைச் சென்றடைகின்றன. 

### பிற பூச்சிகள்

பட்டாம்பூச்சி, அந்துப்பூச்சி என்பவற்றை உள்ளடக்கிய லெபிடோப்டெராக்கள் குறைந்த அளவில் மகரந்தச்சேர்க்கைக்கு உதவுகின்றன. இவை உணவுப் பயிர்களுக்கான முக்கிய மகரந்தக்காவிகள் அல்ல. ஆனால், பலவகை அந்துப்பூச்சிகள், காட்டுப்பூக்களிலும், புகையிலை போன்ற சில வணிகத் தாவரங்களிலும் மகரந்தச் சேர்க்கைக்கு உதவுகின்றன. இவை தவிர குளவிகள், வண்டுகள் என்பனவும், சில சமயங்களில் எறும்புகளும்கூட மகரந்தக் காவிகளாகச் செயல்படுகின்றன. 

### முதுகுநாணிகள்

வௌவால்கள் சில வெப்பவலயப் பூக்களில் மகரந்தச் சேர்க்கை நடைபெறுவதற்கு உதவுகின்றன. இவற்றுடன் பல்வேறு பறவைகளும் மகரந்தக் காவிகளாகத் தொழிற்படுகின்றன. இவற்றுடன், குரங்குகள், லெமூர்கள், ஊர்வன, பல்லிகள் போன்ற முதுகுநாணிகளும் மகரந்தச்சேர்க்கைக்கு ஓரளவு உதவுகின்றன.
இதே பெயரில் வெளிவந்த திரைப்படம் பற்றி அறிய நெஞ்சுக்கு நீதி (திரைப்படம்) கட்டுரையைப் பார்க்க.

**நெஞ்சுக்கு நீதி** திமுக முன்னாள் தலைவர் மு.கருணாநிதி எழுதிய சுயவரலாற்று நூல் ஆகும். ஆறு பாகங்களாக வெளியாகியுள்ளன. முதல் பாகம் தினமணிக் கதிர் இதழில் தொடராக வெளியானது. 1924 இல் கருணாநிதியின் பிறப்பு முதல் 1969 இல் அவர் தமிழ்நாட்டின் முதல்வராகும் வரையான அவரது வாழ்க்கை நிகழ்வுகளைக் கூறுகிறது. 1969–76 நிகழ்வுகளை விவரிக்கும் இரண்டாம் பாகம் குங்குமம் இதழில் தொடராக வெளியானது. 1976–88 காலகட்ட நிகழ்வுகள் பற்றி மூன்றாம் பாகமும், 1989–96 நிகழ்வுகளை நான்காம் பாகமும் விவரிக்கின்றன.

1996–1999 வரையிலான நிகழ்வுகளை விவரிக்கும் ஐந்தாம் பாகம் (முதல் பதிப்பு) வெளியீட்டு விழா சென்னை அண்ணா அறிவாலயம், கலைஞர் அரங்கத்தில் ஜூன் 2, 2013 அன்று நடைபெற்றது. முன்னாள் உச்ச நீதிமன்ற நீதிபதி ச. மோகன் தலைமை தாங்கி, நூலை வெளியிட்டார். முதல் பிரதியைப் பேராசிரியர் மா. நன்னன் பெற்றுக் கொண்டார்.

1999–2006 வரையிலான நிகழ்வுகளை விவரிக்கும் இந் நூலின் ஆறாம் பாகம் டிசம்பர் 14, 2013 அன்று வெளியிடப்பட்டது. உயர்நீதிமன்ற முன்னாள் தலைமை நீதிபதி பி.ஆர்.கோகுலகிருஷ்ணன் வெளியிட, கவிஞர் வைரமுத்து முதல் புத்தகத்தைப் பெற்றுக்கொண்டார்

மேற்கோள்கள்
-----------

1. ↑
2. ↑  Kolappan, B.; Kolappan, B. (12 December 2013). "6th volume of Karunanidhi's memoirs set for release" – www.thehindu.com வழியாக.
3. ↑  "திராவிட இயக்கத்துக்கு கேடு விளைவிக்காத கட்சியுடன் கூட்டணி:  கருணாநிதி". *Dinamani*.

வெளி இணைப்புகள்
---------------

* நெஞ்சுக்கு நீதி 1ஆம் பாகம்.pdf
* "Nenjukku Neethi" resumes
டெவில் இன் தி மில்க்
**டெவில் இன் தி மில்க்** (Devil in the Milk) என்ற நூலானது, முனைவர் கீத் உட்போர்டு (Dr. Keith Woodford) என்வரால் எழுதப்பட்ட ஆய்வு நூலாகும். இவர் நியூசிலாந்து நாட்டிலுள்ள லிங்கன் பல்கலைக் கழகத்தின் பண்ணை மேலாண்மையும், வேளாண்மை தொழிலும் (Farm Management and Agribusiness) என்ற துறையின் பேராசிரியர் ஆவார். இந்த நூலைக் குறித்த, நடுநிலையான மதிப்பாய்வுகளை பல அமைப்புகள் செய்துள்ளன. அவற்றில் ஒன்று, மாற்றுமருத்துவம் மற்றும் ஒருங்கிணைவு மருத்துவ நிறுவனம் (The Foundation for Alternative and Integrative Medicine -FAIM) ஆகும். அதன்படி, உடல் நலம் குறித்த ஏற்படைய ஆய்வை வெளியிட்டு இருக்கிறார் என தெரிய வருகிறது. அது யாதெனில், நாம் அன்றாட வாழ்வில் உணவாக எடுத்துக் கொள்ளும் பால் குறித்தவைகள் ஆகும். பால் உற்பத்தியாளர்களிடம், இவரின் ஆய்வுக் குறித்த மாற்று கருத்துகள் நிலவுகின்றன.

பாலின் உட்கூறு
--------------

பாலூட்டிகளின் பாலில், பலவித உட்கூறுகள் இருக்கின்றன. அவற்றில் ஒன்று 'கேசின்' (Casein) ஆகும். அப்புரதம் இரு நிலைகளில் உள்ளது. A1 beta-casein என்பதும், A2 beta-casein என்பதும் ஆகும். A1 beta-casein என்ற புரதப் பொருளுக்கும், இதநோய்கள், நீரிழிவு (Diabetes mellitus type 1), மதியிறுக்கம், மனப்பித்து ஆகிய நோய்களுக்கும், இப்புரதப் பொருளுக்கும் உள்ள தொடர்புகள் உள்ளன என இந்நூல் ஆய்கிறது.

நூற்சுருக்கம்
-------------

நூலாசிரியர், 100க்கும் மேற்பட்ட அறிவியல் அறிஞர்களின் ஆய்வுக் கட்டுரைகளைக் கொண்டு, தனது ஆய்வு நோக்கினைச் விவரித்து இருக்கிறார். சில ஐரோப்பியா நாடுகளில், மரபின மாறுபாட்டால் (genetic mutation), அங்குள்ள சில மாடுகளின் பால் தரம், ஏ2(A2) என்பதில் இருந்து ஏ1(A1) என்ற நிலைக்கு மாறியுள்ளதென ஆய்வு முடிவாகக் காட்டப்பட்டுள்ளது. மேலும், பெரும் பன்னாட்டு வணிக நிறுவனங்கள், பால் வியாபாரத்தில், மக்களின் மனநிலையைப் பயன்படுத்துவது குறித்தும், பலவிதமான நோய் காரணிகள் குறித்த ஆய்வுகளை ஒன்றிணைத்து, மக்களின் நலன் குறித்து ஆய்வுகளின் ஒருங்கிணைப்பும் எடுத்து இயம்பப் படுகிறது.

மேற்கோள்கள்
-----------

1. ↑
2. ↑

இவற்றையும் காணவும்
------------------

* பால் ஏ2
* பால் ஏ1
**சக்தி சௌந்தர் ராஜன்** (*Shakti Soundar Rajan*) என்பவர் ஒரு இந்திய திரைப்பட இயக்குனர் ஆவார். இவர் முதன்மையாக தமிழகத் திரைப்படத்துறையில் பணியாற்றுகிறார்.

தொழில்
------

2010 இல் வெளியான *நாணயம்* திரைப்படத்தின் வழியாக இவர் இயக்கநராக அறிமுகமானார். நான்கு ஆண்டுகளுக்குப் பிறகு, 2014இல் *நாய்கள் ஜாக்கிரதை* என்ற திரைப்படத்தை இயக்கினார். இது விமர்சகர்களிடமிருந்தும் பார்வையாளர்களிடமிருந்தும் நல்ல வர்வேற்ப்பைப் பெற்றது.  இந்த படத்திற்கு பிறகு, சக்தி தொழில் வாழ்கையில் ஒரு உயர்வைப் பெற்றார். *மிருதன்* (2016) படத்தில் நடைபிண படத்தையும், *டிக் டிக் டிக்* (2018) இல் ஒரு விண்வெளிப் படத்தையும் தொடர்ந்து, சக்தி சௌந்தர் ராஜன் நாட்டின் முதல் நேரடி-அசைவூட்ட படத்தோடு வந்தார். இவரது *டெடி* (2021) இந்திய அசைவூட்ட நிறுவனத்தைப் பயன்படுத்தி ஒரு சிறப்பு அசைவூட்ட கதாபாத்திரத்தை வடிவமைத்த முதல் தமிழ் திரைப்படம் ஆகும். மேலும் ரஜினிகாந்தின் *கோச்சடையானுக்குப்* பிறகு, மோஷன்-கேப்சர் தொழில்நுட்பத்தைப் பயன்படுத்திய இரண்டாவது தமிழ் படம். என்ற பெருமையைப் பெற்றது.

இயக்கும் பாணி
-------------

சக்தி சௌந்தர் ராஜன் ஹாலிவுட் படங்களுடன் ஒப்பிடுகையில் தமிழ் திரைப்படங்களில் புதிய கருத்துருக்களை அறிமுகப்படுத்தியவர். இவரது இரண்டாவது படமான *நாய்கள் ஜாகிரதை* படமானது நாயை முக்கிய கதாநாயகனாகக் கொண்ட முதல் தமிழ் திரைப்படமாகும்.  இவரது மூன்றாவது படமான, *மிருதன்* தமிழ் மொழியில் நடைபிணங்களை அடிப்படையாக கொண்ட முதல் இந்தியப் படம்.  இவரது நான்காவது படமான, *டிக் டிக் டிக்*, இந்தியாவின் முதல் தமிழ் விண்வெளி படம் ஆகும்.  ராஜனின் அண்மைய படமான *டெடி*, இந்திய அசைவூட்ட நிறுவனத்தைப் பயன்படுத்தி ஒரு சிறப்பு அசைவூட்ட கதாபாத்திரத்தை வடிவமைத்த முதல் தமிழ் திரைப்படம் மற்றும் ரஜினிகாந்தின் *கோச்சடையானுக்குப்* பிறகு, மோஷன்-கேப்சர் தொழில்நுட்பத்தைப் பயன்படுத்திய இரண்டாவது தமிழ் படம் ஆகும். 

தனது முதல் இரண்டு படங்களுக்கு, ராஜன் இசையமைப்பாளர்கள் ஜேம்ஸ் வசந்தன் மற்றும் தரண் குமார் ஆகியோருடன் இணைந்து பணியாற்றினார். அதன் பிறகு இவர் தனது அடுத்தடுத்த படங்களுக்கு இசையமைப்பாளர் இமானுடன் பணிபுரிந்தார்.

திரைப்படவியல்
-------------

| ஆண்டு | திரைப்படம் | பங்களிப்புகள் | குறிப்புகள் |
| --- | --- | --- | --- |
| இயக்குனர் | எழுத்தாளர் |
| 2010 | *நாணயம்* | ஆம் | ஆம் |  |
| 2014 | *நாய்கள் ஜாக்கிரதை* | ஆம் | ஆம் |  |
| 2016 | *மிருதன்* | ஆம் | ஆம் |  |
| 2018 | *டிக் டிக் டிக்* | ஆம் | ஆம் |  |
| 2021 | *டெடி* | ஆம் | ஆம் |  |

குறிப்புகள்
-----------

1. ↑
2. ↑
3. ↑
4. ↑
5. ↑
6. ↑
7. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் Shakthi Soundar Rajan
**பிரம்மாஸ்திரம்** என்பது இந்து தொன்மவியலில் வலிமைமிக்க ஆயுதமாக சொல்லப்படுவதாகும். இந்த ஆயுதம் படைப்பின் கடவுளான பிரம்மனை நோக்கி தவமிருந்து பெறுவதாகவும் நம்பப்படுகிறது. இந்த வகை ஆயுதமானது எய்யும் நபர்கள் மந்திரங்களை உச்சரித்து சாதாரண அம்பினை பிரம்மாஸ்திரமாக மாற்றி எய்வதாகவும், தர்பை புல்லைக் கூட பிரம்மாஸ்திர மந்திரத்தினால் பிரம்மாஸ்திரமாக மாற்றாலாம் என்று சொல்லப்பட்டுள்ளது.

புராணங்களில் பிரம்மாஸ்திரம்
---------------------------

இராவணனின் மகன் அதிகாயனை இலக்குமணன் பிரம்மாஸ்திரம் எய்தி கொன்றதாக இராமாயணம் கூறுகிறது. அத்துடன் இராவணனின் மகனான இந்திரஜித் பிரம்மாஸ்திரம் எய்து அனுமனை கட்டுட்டு இராவண சபைக்கு கொண்டுவந்ததாகவும் இராமாயணம் கூறுகிறது.

மகாபாரத இதிகாசத்தில், குருச்சேத்திரப் போரின் இறுதியில் அசுவத்தாமன், அபிமன்யு மனைவியின் கருப்பையில் குடியிருந்த, பாண்டவர்களின் குலக்கொழந்தான பரிட்சித்துவை கொல்ல வேண்டி பிரம்மாஸ்திரத்தை செலுத்தினான். 

பிரம்மாஸ்திரத்தை செலுத்த தெரிந்தவர்கள், அதனை மீண்டும் திருப்பி அழைக்கும் மந்திரம் தெரிந்திருக்க வேண்டும். அருச்சுனனுக்கு தெரிந்த இம்மந்திரம், அசுவத்தாமனுக்கு தெரியாத காரணத்தினால், தனது நெற்றியில் இருந்த மணியை இழந்தான்.

கருவி நூல்
----------

1. இராமாயணம்
2. மகாபாரதம்

இவற்றையும் காண்க
----------------

ஆதாரங்கள்
---------

1. ↑   பரணிடப்பட்டது 2011-10-15 at the வந்தவழி இயந்திரம் ஜெகம் புகழும் புண்ணிய கதை அனுமனின் கதையே

வெளி இணைப்புகள்
---------------
சக்கவரட்டி (பலா ஜாம்)
**சக்கவரட்டி**, (*Chakkavaratti*) **சக்க வரட்டியது**, **சக்க வரட்டி**, பதனப்படுத்திய **பலாப்பழம்** அல்லது **பலாப்பழம் அல்வா** என்பது பலாப்பழத்திலிருந்து தயாரிக்கப்படும் ஒரு வகை உணவு.இதனைத் தயாரிக்க பலாசுளையிலிருந்து விதைகள் மற்றும் விதையுறைகளை அகற்றி சிறிய துண்டுகளாக பலாப்பழ சுளையினை வெட்டவேண்டும். இந்தப் பலாப்பழத் துண்டுகளுடன் நெய் மற்றும் வெல்லம் சேர்த்து சமைக்கவேண்டும். சமைத்த பலாப்பழத் துண்டுகள் கூழாகவோ (paste) அல்லது பழப்பாகு போன்றோ (Jam) காணப்படும். சமைத்த இந்த உணவு, அறை வெப்பநிலைக்கு குளிர்ந்த பிறகு உண்ணலாம். இது ஆறு முதல் பத்து மாதங்கள் வரை கெடாதிருக்கும். மலையாளிகள் *சக்கவரட்டியை* பயன்படுத்தி அடா என்ற சிறப்பு உணவைத் தயார் செய்கிறார்கள்.

மேற்கோள்கள்
-----------

1. ↑  Swami, Shrikant Baslingappa; Thakor, N. J.; Haldankar, P. M.; Kalse, S. B. (November 2012). "Jackfruit and Its Many Functional Components as Related to Human Health: A Review". *Comprehensive Reviews in Food Science and Food Safety* **11** (6): 565–576. doi:10.1111/j.1541-4337.2012.00210.x.
2. ↑  Morton, Julia F. (1987). *Fruits of warm climates*. பக். 58–64. .
சாக்சுலெட்டின் உருவப்படம்
**பிரான்சு இரிட்டர் ஃபான் சாக்சுலெட்டு** (*Franz Ritter von Soxhlet*, சனவரி 12, 1848 – மே 5, 1926) செருமனியைச் சேர்ந்த வேளாண்மை வேதியியலாளர். இவர் 1879 இல் வேதிப்பொருள்களுக்கான வடிகட்டிப் பிரிப்பான் ஒன்றைக் கண்டுபிடித்தார். 1886 இல் பாசுச்சரைசேசன் (pasteurization) என்னும் சூடாக்கிக் குளிர்வித்து நுண்ணுயிரி நீக்கு முறையை பால் முதலிய பருகுநீர்மங்களுக்கு முன்மொழிந்தார். இவரே முதன் முதலாக பாலின் புரதங்களாகிய கேசைன் (casein), ஆல்புமின், குளோபுலின் இலாக்டோபுரதம் ஆகியவற்றை சூடாக்கி வடித்துப் பிரித்தெடுத்தவர். இவர் 1872 இல் முனைவர் பட்டத்தை இலைப்சிசில் பெற்றார். இவர் பெல்சிய நாட்டுக் குடும்பம் ஒன்றின் வழி வந்தவர். 

சாக்ஃசுலெட்டு பிரிப்பான் (Soxhlet extractor)

உசாத்துணை
---------

* Rosenau, M.J.: The Milk Question, Houghton Mifflin Company, Boston, 1913.
* Soxhlet, F.: Die gewichtsanalytische Bestimmung des Milchfettes, Polytechnisches J. (Dingler's) 1879, 232, 461
* Rommel, Otto: Franz von Soxhlet Münchener Medizinische Wochenschrift 73 (1926) 994–995
* Österreichisches Biographisches Lexikon, XII. Band, [Schwarz] Marie – Spannagel Rudolf, Wien 2005

படைப்புகள்
----------

* Herzfeld: *Franz von Soxhlet †*. In: Die Deutsche Zuckerindustrie Vol. 51, 1926, pp. 501–502.
* Theodor Henkel: *Franz von Soxhlet zum Gedächtnis*. In: Süddeutsche Molkerei-Zeitung Vol. 46, 1926, pp. 493–494 (m. Bild u. Schriftenverzeichnis).
**அருள்மொழி** (பிறப்பு 1962) என்பவர் **சக்தி அருளானந்தம்** (*Sakthi Arulanandam*) என்ற புனைபெயரில் அறியப்படுகிறார். இவர் ஓர் இந்தியச் சுற்றுச்சூழல் பெண்ணியவாதி, கவிஞர், எழுத்தாளர் மற்றும் தமிழ்நாடு மாநிலத்தைச் சேர்ந்த கலைஞர் ஆவார்.  இவர் தனது கவிதைக்காகத் தஞ்சை பிரகாஷ் விருது, சிகரம் விருது, திருப்பூர் அரிமா சக்தி விருது போன்றவற்றைப் பெற்றுள்ளார். அருளானந்தம் வெற்றிகரமான கலைஞர், இவரது ஓவியங்கள் பல சிறு பத்திரிகைகளில் இடம்பெற்றுள்ளன. *தி இந்துவின்* கூற்றுப்படி, இவரது உழைக்கும் வர்க்கப் பின்னணி, உழைப்புக்கான கண்ணியம் மற்றும் கலை மீதான ஆர்வம் மற்றும் கருத்துகளின் உலகம் ஆகியவை தமிழ் இலக்கியத்திற்கான இவரது பங்களிப்புகளில் ஒரு செல்வாக்கு முத்திரையைப் பதித்துள்ளன.

வாழ்க்கை
--------

அருள்மொழி தமிழ்நாட்டின் சேலம் மாவட்டத்தில் உள்ள செவ்வாய்ப்பேட்டை கிராமத்தில் பிறந்தார். இவர் திருமணமாகாத நிலையில் பிழைப்புக்காக மின் பழுதுபார்க்கும் தொழிலாளியாக மாறினார். அருள்மொழி, ஒன்பதாம் வகுப்பு படிக்கும் போது தனது தாயார் இறந்த பிறகு, வீட்டு வேலைகளில் உதவுவதற்காகப் பள்ளியை விட்டு வெளியேறினார். இந்தச் சேவையைப் பின்பற்ற விரும்பாததால் திருமணமாகாமல் இருக்க முடிவு செய்ததாகக் கூறுகிறார். ஜெயகாந்தன், அகிலன் போன்ற தமிழ் எழுத்தாளர்களின் படைப்புகளைத் தொடர்ந்து படித்து வந்த இவர், 10ஆம் வகுப்பை (இடைநிலைக் கல்வி) முடித்த பின்னர் தட்டச்சுப் பணியினை முடித்தார். இதே நேரத்தில், ஒரு மின் பழுதுபார்க்கும் கடையில் உதவியாளராக வேலை செய்யத் தொடங்கினார். கடைசியில் பழுதுபார்ப்பது எப்படி என்பதைத் தானே கற்றுக்கொண்டாள். ஓய்வு நேரத்தில் எழுதுதல் மற்றும் வரைதல் பணிகளைச் செய்தார். இவரது முதல் கவிதைகள் *மாலை மலரில் வெளிவந்தன.* சனவரி 2019 நிலவரப்படி, அருளானந்தம் தனது மூன்று கவிதைத் தொகுப்புகளையும் இருபத்தைந்து சிறுகதைகளையும் வெளியிட்டுள்ளார்.

தேர்ந்தெடுக்கப்பட்ட படைப்புகள்
------------------------------

* *இருண்மையிலிருந்து* (*இருளிலிருந்து*)
* *பறவைகள் புறக்கணித்த நகரம்* (*பறவைகளால் வெறிச்சோடிய நகரம்*)
* *தொடுவானமத்திர கடல்* (*தொடுவானமில்லாத பெருங்கடல்*)

மேற்கோள்கள்
-----------

1. 1 2 3 4 5  Srilata, K.; Rangarajan, Swarnalatha (4 January 2019). "We have become incapable of holding the trust of birds, says this 'green' writer". *Scroll.in* (ஆங்கிலம்). 2020-11-18 அன்று பார்க்கப்பட்டது.
2. ↑  Sriram, Abhirami Girija (30 August 2019). "Mapping herstories" (ஆங்கிலம்). 2020-11-18 அன்று பார்க்கப்பட்டது.
3. ↑  Akila (23 December 2017). "நவீன கவிதைகளில் பெண்ணியம்". *Keetru*. 2020-11-18 அன்று பார்க்கப்பட்டது.
4. 1 2  Velayuthan, Kasu (31 August 2019). "எலெக்ட்ரிகல் கடையில் இலக்கியப் பெண்மணி!". *Hindu Tamil Thisai*. 2020-11-18 அன்று பார்க்கப்பட்டது.
பிரான்சு-ஜெர்மனி உறவு 

சமரசம் 50 வது ஆண்டு நிறைவு, 8 ஜுலை 2012: அங்கெலா மேர்க்கெல் (இடது) ஜெர்மனி பிரான்சுவா ஆலந்து (வலது),பிரான்சு
**பிரான்சு-ஜெர்மனி உறவை** மூன்று வகையாக பிரிக்கலாம். 

* 'பரம்பரைப் பகை' (1945 வரை )
* 'சமரசம்', (1945-63வரை)
* 'சிறப்பு உறவு' (1963 முதல்)

பகைமை
-----

### 19ம் நூற்றாண்டு

பிரஷ்யா, ஜெர்மனி மொழி பேசும் ஒரு ராஜ்ஜியம் ஆகும். பிரான்சு-பிரஷ்யா போர் 1870ஆம் ஆண்டு நடைபெற்றது. இப்போரில் பிரான்சு தோல்வி அடைந்தது. இப்போரின் முடிவில் சிதறிக் கிடந்த ஜெர்மனி , ஒரு குடையின் கீழ் அகண்ட ஜெர்மனியாக ஒன்றிணைந்தது. மேலும் 
அல்சேஸ் மற்றும் லோரெய்ன் கால் ஆகியவை ஜெர்மனியுடன் இணைக்கப்பட்டது. பிரான்சு ஐந்து பில்லியன் பிராங்குகளை இப்போரின் நஷ்ட ஈடாக ஜெர்மனிக்கு செலுத்தியது.

இரண்டாம் உலகப் போர்
-------------------

பாரிஸ் 1940 ஜெர்மனி இராணுவ வீரர்கள்
நாஜி ஜெர்மனி செப்டம்பர் 1939இல் போலந்து மீது படையெடுத்து. இதன் காரணமாக பிரான்ஸ் மற்றும் பிரிட்டன் கூட்டாக ஜெர்மனி மீது போர்ப் பிரகடனம் செய்தது. ஜெர்மனியின் மேற்கு முனையில் ஜெர்மன் ரீச் எதிராக பிரான்ஸ் மற்றும் பிரிட்டன் கூட்டாக சுமார் 8 மாதம் 1 வாரம் [செப்டம்பர் 1939 – எப்ரல் 1940வரை] போர் தொடுத்தது. 1940 ம் ஆண்டு மே 10 ம் தேதி, பிரிட்டன் மற்றும் பிரான்ஸ் போருக்குப் பின் ஜெர்மன் படைகள் அங்கு போர் முடிவில் பெல்ஜியம், நெதர்லாந்து மற்றும் லக்சம்பர்கைக் கைப்பற்றியது.

போரின் முடிவில் நாஜி ஜெர்மனி 1940ஆம் ஆண்டு பிரான்ஸ் மீது போர் தொடுத்தது. பிரஞ்சு இராணுவம் சில வாரங்களுக்குள் தகர்த்தெறியப்பட்டது. பெரும்பாலான பிரான்ஸ், நாஜி ஜெர்மனியின் கீழ் வந்தது.

### நட்பு

சார்லஸ் டு கோல் மற்றும் கொன்ராட் அடினோவருடைய சிற்பம்.
ஜனவரி 22 , 1963 இல் சார்லஸ் டு கோல் மற்றும் கொன்ராட் அடினோவருடைய மேற்கு ஜெர்மனி எலிசே உடன்படிக்கை கையொப்பமானது. எலிசே உடன்படிக்கையில் பொருளாதார மற்றும் இராணுவ ஒருங்கிணைப்புக்காக உடன்படிக்கை செய்யப்பட்டது.

மேற்கோள்கள்
-----------

1. ↑  The Phoney War
**புனித சனி** (Holy Saturday) என்பது கிறித்தவ வழிபாட்டு ஆண்டில் பெரிய வெள்ளிக் கிழமைக்கு அடுத்த நாள் ஆகும். இது புனித வாரத்தின் கடைசி நாளாகவும், தவக் காலத்தின் கடைசி நாளாகவும் இயேசுவின் உயிர்த்தெழுதலுக்குத் தயாரிப்பு நாளாகவும் கருதப்படுகிறது.

முதன்மைக் கட்டுரை: பாஸ்கா திருவிழிப்பு

கத்தோலிக்க திருச்சபையில் புனித சனிக் கொண்டாட்டம்
------------------------------------------------

பெரிய வியாழக் கிழமை வழிபாடு முடிந்ததிலிருந்து கோவிலின் மைய இடமாகிய திருப்பீடத்தின் மேல் விரிக்கப்படும் துணிகள் எல்லாம் அகற்றப்பட்டு, பீடம் வெறுமையாய் இருக்கும். மக்களுக்கு அருளடையாளங்கள் இந்த நாளில் வழங்கப்படுவதில்லை. பெரிய வெள்ளி வழிபாடு முடிந்ததிலிருந்து நோயாளருக்கு வழியுணவாக நற்கருணை வழங்க அனுமதி உண்டு. அதுபோலவே இறக்கும் தறுவாயில் இருப்போருக்குத் திருமுழுக்கு, பாவ மன்னிப்பு, நோயில் பூசுதல் போன்ற அருளடையாளங்களை வழங்கலாம். திருப்பலியும் வழக்கமாக நிறைவேற்றப்படுவதில்லை.

பெரிய சனிக் கிழமையின் பொருள்
----------------------------

திருச்சபையின் பழங்கால மரபுக்கு ஏற்ப, பெரிய சனி என்பது கிறித்தவ மக்கள் தம் தலைவரும் ஆண்டவருமாகிய இயேசுவின் கல்லறையின் அருகே நின்று, அவருடைய துன்பம் சாவு ஆகியவற்றைப் பற்றித் தியானிக்கின்ற நாள் ஆகும். கல்லறையில் வைக்கப்பட்ட இயேசுவின் உடல் அமைதியில் துயில் கொள்ளும் வேளையில் திருச்சபையும் அமைதியோடு காத்திருக்கும். இயேசுவின் இறப்பு துயர நிகழ்வாக இருந்தாலும் அத்துயரமானது மகிழ்ச்சியாக மாறப்போகிறது என்னும் நம்பிக்கையோடு திருச்சபை காத்திருப்பது பெரிய சனியின் பண்பு.

திருவழிபாட்டு முறைக்கு ஏற்ப, பெரிய சனி பொழுது சாயும் வேளை வரை நீடிக்கும். அதன் பிறகு பாஸ்கா திருவிழிப்பு (Easter Vigil) தொடங்கும். அதுவே இயேசு சாவினின்று எழுந்த நிகழ்ச்சிக்கு முன்னோடி போல அமைகிறது.

பிற கிறித்தவ சபைகளில் புனித சனி
-------------------------------

சில ஆங்கிலிக்க சபைகளில் விவிலியம் அறிக்கையிடப்படும். ஆனால் நற்கருணை கொண்டாடப்படுவதில்லை. ஆங்கிலிக்கன், லூதரன், மெதடிஸ்டு போன்ற சபைக் கோவில்களில் திருப்பீடம் வெறுமையாக்கப்படாமல், கருப்புத் துணியால் மூடப்படுவதும் உண்டு.

மரபு வழிக் கீழைச் சபைகள் புனித சனியைப் "பெரிய சனி" என்றும் அழைக்கின்றன. இயேசுவின் திருவுடல் கல்லறையில் வைக்கப்பட்டதை நினைவுகூர்வதோடு, இயேசு பாதாளங்களில் இறங்கி அங்கிருந்த ஆன்மாக்களுக்கு விடுதலை வழங்கிய நிகழ்வையும் அச்சபைகள் நினைவுகூர்கின்றன. சில கீழைச் சபைகள் புனித சனியை "மகிழ்ச்சியின் சனி" எனவும் அழைக்கின்றன.

போலந்து மற்றும் கிழக்கு ஐரோப்பிய பழக்கம்
----------------------------------------

அமெரிக்காவில் குடியேறிய போலந்து கிறித்தவர்களும் செக் போன்ற பிற கிழக்கு ஐரோப்பிய நாட்டவர் சிலரும் புனித சனிக்கிழமையன்று உயிர்த்தெழுதல் முட்டைகள், பழங்கள், அப்ப வகைகள், நாட்டுப் பலகாரங்கள் போன்றவற்றை ஒரு கூடையில் ஒழுங்குற அமைத்து, அக்கூடையைக் கோவிலுக்குக் கொண்டு வருவார்கள். கூடையின் உட்புறத்தில் பூவேலை செய்யப்பட்ட மெல்லிய துணி விரிக்கப்பட்டிருக்கும். சில தழைகளும் செருகப்பட்டிருக்கும்.

சிலுவைப் பாதை வழிபாட்டின் பதினான்காம் நிலையில் இயேசு கல்லறையில் அடக்கப்பட்ட நிகழ்வு முடிந்ததும் அங்கே அப்பொருள்கள் புனிதப்படுத்தப்படும். பின்னர் கூடையைப் பொருள்களோடு வீட்டுக்கு எடுத்துச் செல்வார்கள். இக்கூடைக்குப் போலந்து மொழியில் "ஸ்வென்சோன்க்கா" (Święconka) என்று பெயர்.

ஆதாரங்கள்
---------

1. ↑  புனித சனி.
2. ↑  ஸ்வென்சோன்க்கா.
**தேசூர் ஆதிகேசவப்பெருமாள் கோயில்** தமிழ்நாட்டில் திருவண்ணாமலை மாவட்டம், தேசூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஆதிகேசவப்பெருமாள், சுந்தரவள்ளி சன்னதிகளும், ஆஞ்சநேயர், சுந்தரவள்ளி, இராமநுஜர், சக்கரத்தாழ்வார் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. புரட்டாசி மாதம் 7-ஆம்நாள் தேர் முக்கிய திருவிழாவாக நடைபெறுகிறது. புரட்டாசி மாதம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**பனிப்பூண்டு** அல்லது **துரோசீரா** (Sun dew) எனப்படுவது துரொசீரேசியே குடும்பத்தைச் சேர்ந்த ஒரு பூச்சியுண்ணும் தாவரமாகும். துரோசீரா பேரினத்தில் ஏறக்குறைய 194 இனங்கள் காணப்படுகின்றன.

தாவர இலைகளில் இருந்து நார் போன்ற அமைப்புகள் மேல் நோக்கி வளரும். இத்தாவரங்களின் உச்சியிலுள்ள சுரப்பிகளால் சுரக்கப்படும் சுரப்புகள் பனித்துளி போல பிரகாசிக்கும். இச்சுரப்பு மணம்,நிறம் என்பன அற்றதாக பூவின் அமுதம் போல காட்சியளிக்கும்.இதனால் கவரப்படும் பூச்சிகள் இச்சுரப்பில் ஒட்டிக்கொள்ளும். இச்சுரப்பிலுள்ள சமிபாட்டு நொதியங்கள் இறந்த பூச்சியை சமிபாடடையச் செய்யும்.

அந்தாட்டிக்கா தவிர்ந்த எல்லா நாடுகளிலும் அமிலத்தன்மையுள்ள நீர்ப்பாங்கான சூழலில் பனிப்பூண்டுத் தாவரம் காணப்படும்.

இயல்புகள்
---------

Drosera zonaria இன் நிலங்கீழ் கிழங்கு வளர ஆயத்தமாக
பனிப்பூண்டு ஒரு பல்லாண்டுத் தாவரம். மிக அரிதாக ஆண்டுத் தாவரங்களும் காணப்படும். இனங்களுக்கு ஏற்ப அதன் நிலத்திலிருந்தான 1 சதம மீட்டருக்கும் (0.4 அங்குலம்) 1 மீட்டருக்கும் (39 அங்குலம்) இடைப்பட்டதாக இருக்கும். ஏறிகளின் படரும் கொடி 3 மீட்டர் வரை இருக்கும் (10 அடி) எ.கா:Drosera erythrogyne. பனிப்பூண்டுகள் 50 வருடங்கள் வரை உயிர்வாழக்கூடியது.

ஆதாரங்கள்
---------

1. ↑  McPherson, S.R. 2010. *Carnivorous Plants and their Habitats*. 2 volumes. Redfern Natural History Productions Ltd. Poole.
2. ↑  McPherson, S.R. 2008. *Glistening Carnivores*. Redfern Natural History Productions Ltd. Poole.
3. ↑  Mann, Phill (2001). *The world's largest Drosera பரணிடப்பட்டது 2011-09-29 at the வந்தவழி இயந்திரம்*; Carnivorous Plant Newsletter, Vol 30, #3: pg 79.
4. ↑  Barthlott *et al.*, *Karnivoren*, p. 102
**ஜெ. ராம்கி** என்று அழைக்கப்படும் ஜெ. ராமகிருஷ்ணன் (34) எழுத்தாளர், மொழிபெயர்ப்பாளர் மற்றும் சமூக நோக்கர். மயிலாடுதுறையைச் சேர்ந்தவர். சென்னையில் மென்பொருள் வல்லுநராக பணிபுரிகிறார். அரசியல், வரலாறு, தொழில்நுட்பம் குறித்து இணையத்திலும், தமிழ்ப் பத்திரிக்கைகளிலும் தொடர்ந்து எழுதி வருகிறார். தமிழ்நாட்டின் முக்கியமான மூன்று ஆளுமைகளான கருணாநிதி, ஜெயலலிதா மற்றும் ரஜினிகாந்த் குறித்து இவர் எழுதிய புத்தகங்கள், கடந்த பத்தாண்டுகளில் பரவலான கவனத்தைப் பெற்றுள்ளன. எமர்ஜென்ஸி நேரத்தில் ஜெயப்பிரகாஷ் நாராயணனின் சிறை அனுபவங்கள், மணிப்பூரின் இரும்புப் பெண்மணியான ஐரம் ஷர்மிளா மற்றும் முன்னாள் பிரதமர் நரசிம்ம ராவ் குறித்த இவரது மொழியாக்கங்களும் குறிப்பிடத்தக்கவை.

*ரஜினி சப்தமா? சகாப்தமா?* என்னும் தலைப்பில் ரஜினியைப் பற்றி இவர் எழுதிய முதல் புத்தகம் 2005ல் வெளியாகி வரவேற்பைப் பெற்றது. பின்னர் மு.க என்னும் தலைப்பில் கருணாநிதி குறித்த அலசல் புத்தகத்தின மூலமாக பரவலாகப் பேசப்பட்டார். அதைத் தொடர்ந்து இவர் எழுதிய பாகவதர் - எம்.கே. தியாகராஜ பாகவதரின் வாழ்க்கை குறித்த புத்தகமும், ஜெ அம்மு முதல் அம்மாவரை என்னும் தலைப்பில் ஜெயலலிதா குறித்து எழுதிய புத்தகமும் குறிப்பிடத்தக்கவை. ஜெ. ராம்கியின் மன்மோகன்சிங் குறித்த புத்தகம், காவிரியின் கதை, ம.தி.மு.கவின் வரலாறு, இண்டர்நெட் இயங்குவது எப்படி? உள்ளிட்ட சிறு புத்தகங்களும் தமிழ் வாசிப்புலகில் வரவேற்பை பெற்றிருக்கின்றன. 

2008 ஆம் ஆண்டு இளம் எழுத்தாளருக்கான திருப்பூர் கலை இலக்கியப் பெருமன்றத்தின் விருதையும் பெற்றிருக்கிறார். கடந்த 20 ஆண்டுகளில் இவரது பல கட்டுரைகள், சிறுகதைகள், துணுக்குகள், கேள்வி பதில்கள் போன்ற பங்களிப்புகள் குமுதம், ஆனந்த விகடன், குங்குமம், கல்கி, இந்தியா டுடே, இதயம் பேசுகிறது, தினமணி, தினமலர் உள்ளிட்ட முன்னணி பத்திரிக்கைகளிலும் நாளேடுகளிலும் இடம்பெற்றுள்ளன. தற்போது வலம் உள்ளிட்ட சிறு பத்திரிக்கைகளிலும் சொல்வனம், தட்ஸ்தமிழ், தமிழோவியம் உள்ளிட்ட இணைய இதழ்களிலும் தொடர்ந்து எழுதிவருகிறார்

வெளி இணைப்புகள்
---------------

* ஜெ. ராம்கியின் வலைப்பதிவு -

* ஜெ. ராம்கியின் பிற படைப்புகள் -  பரணிடப்பட்டது 2009-04-09 at the வந்தவழி இயந்திரம்
வானவில்.
வானவில்.
**பனிவில்** (Fogbow Spectre), வெண்மையான சூாிய ஒளி, ஒளி விலகலினால் நிறப்பிாிகை அடைந்து சில சமயம் ஒரு நிற மாலையை தோற்றுவிக்க முடியும். வானில் மிதக்கும் மழைத்துளிகளும், பனிப்படிகங்களும் ஒரு கண்ணாடிப் பட்டகத்தைப் (Prism) போன்று செயல்படும்போது நிறமாலை தோன்றும். இதுவே வானவில் என்கிறோம். சூாியன் அடிவானத்திலிருந்து எவ்வளவு உயரத்தி்ல் காணப்படுகிறதோ, அதே தொலைவிற்கு எதிா் திசையில் அடிவானுக்கு கீழே வில்லின் மையம் அமையும். எந்த அளவிற்கு சூாியன் உயரே உள்ளதோ அந்த அளவிற்கு வில் கிழே இறங்கி காணப்படும்.

குளோாி
------

சூாியனின் உச்சியில் அல்லது அதற்கு அருகில்(42 டிகிாிக்கு மேல்)உள்ளபோது வானவில் தோன்றாது. அது போல சூாிய உதயம் அல்லது அஸ்தமனத்தின் போது ஏறத்தாழ முழுவில் அல்லது அரை வட்ட வடிவம் முற்றும் புலப்படும். ஆகாய விமானத்தில் பயணம் செய்பவா்கள் வானவில்லை வண்ண முழு வளையமாகக்காண முடியும். இதற்கு **குளோாி** என்று பெயா்.

முதன்மை வானவில்
---------------

சாதரணமாக நாம் பாா்க்கும் வானவில் முதன்மை வானவில் எனப்படும். நீா்த்துளிகளின் உளளே ஒரே ஒரு அகப்பிரதிபலிப்பு மட்டுமே நிகழும்போது இது தோன்றும். இந்த முதன்மை வில்லின் மேல்புறத்தில் சிவப்பு பட்டையும், கீழ்புறத்தில் ஊதா நிறப்பட்டையும் தோன்றும். இரு அகப்பிரதிபலிப்புகள் ஏற்பட்டால் அப்பொழுது துணை வானலில் ஒன்று தோன்றும். இதில் நிற வாிசை மாறுபட்டு இருக்கும். ஊதா நிறம் மேற்புறத்திலும் சிவப்பு நிறம் கீழ்ப்புறத்திலும் இருக்கும். நிறங்களின் செறிவு அவைப் பெறப்படும் மழைத்துளிகளின் பாிணாமத்தைப்பொருத்தது. ஒரு மில்லிமீட்டருக்கு மேல் விட்டமுள்ள துளிகளால் ஊதா, பச்சை, சிவப்பு தெளிவாகத் தொியும். ஆனால் நீலம் மங்கலாக இருக்கும் மழைத்துளியின் அளவு குறையக்குறைய சிவப்பும் மங்கலாக இருக்கும். ஒரு நிலையில் ஊதா மட்டுமே தொியும். இறுதியில் எல்லா வண்ணங்களும் போய் வெண்மையாகிவிடும். இதுவே **பனிவில்** எனப்படும். இது 0.05 மல்லிமீட்டருக்கும் குறைவான விட்டமுடைய நீா்த்துளிகளால் ஏற்படும்.

மேற்கோள்கள்
-----------

1. ↑  "Amazing white rainbow snapped over Scottish moor". *BBC News Online*. BBC. 22 November 2016. 22 November 2016 அன்று பார்க்கப்பட்டது.
2. ↑  "What is a fogbow?". *metoffice.gov.uk/*. Met Office. 22 November 2016 அன்று பார்க்கப்பட்டது.
3. ↑  APOD: 2006 November 15 - A Fog Bow Over California
ஜெஃப் சதர்லேண்டு
***முனைவர் ஜெஃப் சதர்லேண்டு*** ஒரு மென்பொருள் மேம்பாட்டு வல்லுனரும், ஆலோசகரும் ஆவார்.

மென்பொருள் தயாரிப்பிற்கும் மற்றும் மென்பொருள் பயன்பாடுகளை மேம்படுத்துவதற்கும் தற்போது அதிக அளவில் பயன்படுத்தப்படும் வழிமுறையான **இசுக்கிரம் முறையியலை** கென் சுவாபர் (Ken Schwaber) அவர்களுடன் சேர்ந்து 1993 ஆம் ஆண்டு முறைப்படுத்தினார்.

**OOPSLA'95** -ல் இசுக்கிர முறையியலை ஒரு முறையான வழிமுறையாக முன்வைப்பதற்காக கென் சுவாபர் அவர்களுடன் இணைந்து பணியாற்றி இசுக்கிர முறையியலின் முதல் பதிப்புகளை வெளியிடுவதில் பெரும்பங்காற்றினார். இவர்கள் இருவரும் பல மென்பொருள் நிறுவனங்களில் இசுக்கிர முறையியலை நடைமுறைப்படுத்தி, விரிவாக்கி, மேம்படுத்தியுள்ளனர்.

ஜெஃப் அவர்கள் ஸ்டான்ஃபோர்ட் பல்கலைக்கழகத்தில் பட்டப் படிப்புகளையும், கொலராடோ மருத்துவப் பள்ளியில் முனைவர் பட்டத்தையும் பெற்றவர்.

**Scrum Guide** எனப்படும் இசுக்கிர கையேட்டின் இணை ஆசிரியர். தற்போது அவர் Scrum Inc நிறுவனத்தின் தலைமை நிர்வாக அதிகாரியாகவும், ஒபன்வியூ வெஞ்சூர் பார்ட்னர்ஸ் (OpenView Venture Partners) என்ற நிறுவனத்தின் மூத்த ஆலோசகராகவும் உள்ளார்.
இலங்கையில் இரத்தினபுரி நகரத்தில் இருந்து சுமார் 10 கிலோ மீட்டர் தூரத்தில் புனித ஜோக்கிம் தோட்டம் அமைந்துள்ளது. இத்தோட்டப்பகுதியிலேயே புனித ஜோக்கிம் மகா வித்தியாலயம் 1932 ஆண்டு 20 மாணவர்களுடன் உருவாக்கப்பட்டது. இப்பாடசாலையானது தாழ் நிலத் தேயிலைத் தோட்ட ஆராய்ச்சி நிலையத்திற்கு அருகில் அமைந்திருக்கின்றது. இப்பாடசாலையில் வள்ளுவரிற்கு சிலை அமைந்திந்தது சிறப்பாகும். 1997 ஆம் ஆண்டில் தரம் 9 வரை அமைந்திருந்த இப்பாடசாலையானது படிப்படியாக வகுப்புக்கள் உயர்த்தப்பட்டது. 2000 ஆம் ஆண்டு முதல் கல்விப் பொதுத் தராதரப் தேர்விற்கு மாணவர்கள் தோற்றினார்கள். ஆரம்பத்தில் ஒரு லயன் தொகுதியிலேயே இந்தப் பாடசாலை ஆரம்பிக்கப்பட்டது. பின்னர் மாணவர்கள் எண்ணிக்கை அதிகரிப்புக் ஏற்ப ஒரு கட்டடத் தொகுதி அமைக்கப்பட்டது பின்னர் மேலும் இரண்டு கட்டத்தொகுதிகள் அமைக்கப்பட்டு விரிவாக்கப்பட்டது. 2009 ஆம் ஆண்டின் படி இப்பாடசாலையின் அதிபராக ஜேசுப் பிள்ளை கடமையாற்றுகின்றார். 2009 ஆம் ஆண்டில் 342 மாணவர்கள் கல்வி பயில்வதுடன் இப்பாடசாலையில் 17 ஆசிரியர்கள் கடமையாற்றுகின்றனர்.

குறிப்பிடத்தகவர்கள்
-------------------

* பொன்னையா (முன்னாள் அதிபர்)
* என் தேவேரியம் (முன்னாள் அதிபர்)

உசாத்துணை
---------

பரிசு, தினக்குரல் 01 மார்ச்2009